cyanic-selkie/wikianc huggingface dataset:
האוניברסיטה הלאומית למחקר גרעיני
מבנה האוניברסיטה
באוניברסיטה תוכניות לימוד לתואר בוגר, תואר שני ותוארי מחקר לתואר שלישי בפיזיקה, מתמטיקה, מדעי המחשב ותחומים נוספים. ב-MEPhl פועל כור מחקרי בהספק 2 מגה-ואט ובו בריכת מיום כבדים וכן גלאי נייטרינו לקרינת צ'רנקוב. באוניברסיטה לומדים כ-35 אלף תלמידים בקמפוסים במספר ערים. בקמפוס המרכזי במוסקבה לומדים כ-7,000 תלמידים (בהם כ-900 תלמידים זרים). תוכנית הלימודים לתואר ראשון אורכת בדרך כלל 4-5.5 שנים ובחלק מתוכניות הלימוד אף שש שנים. בשתי שנות הלימוד הראשונות תוכנית הלימודים לתואר ראשון מורכבת אך ורק מקורסי חובה המתמקדים במתמטיקה, פיזיקה, עבודת מעבדה ושיעורי אנגלית. עם תום שתי שנות הלימוד הראשונות מתקבלים התלמידים לתוכניות התמחות שונות על בסיס הישגיהם. החל משנת הלימודים הרביעית ניתנת האפשרות לחלק מן התלמידים להשלים לימודי תעודה המחייבת הגשת תזה, על בסיס מחקר מדעי המתבצע אחד מכוני המחקר המסונפים לאקדמיה הרוסית למדעים, ביניהם מכון לבדב לפיזיקה והמכון לפיזיקה תאורטית וניסויית. להבדיל מלימודי תואר ראשון במדעים באוניברסיטאות באירופה ובארצות הברית, הלימודים ב-MEPhl מתמקדים בעבודת מחקר מעשית ופחות בשיעורים בכיתות לימוד. בין בוגרי MEPhl יש זוכי פרס נובל, חברים באקדמיה הרוסית למדעים וזוכי פרסים לאומיים מדעיים.
Aquarius/Let the Sunshine In
היסטוריה
מילות השיר התבססו על האמונה האסטרולוגית על כך שהעולם הולך להיכנס בקרוב ל"עידן הדלי – עידן של אהבה, אור, אמונה, ואנושיות, וזאת בניגוד לעידן הנוכחי, "עידן מזל דגים", שהוא עידן של מלחמות דת, מסעות צלב, ימי ביניים וחושך. שינוי זה מניחים שיתרחש בסוף המאה ה-20, אולם אסטרולוגים רבים חלוקים בדיעה לגבי התאריך המדויק.
השיר דורג במקום ה-33 בשנת 2004 במצעד של מכון הסרטים האמריקאי 100 שנים... 100 שירים.
גרסאות כיסוי
מבין גרסאות הכיסוי לשיר יצא לשיר גם גרסה עברית בשם "תנו לשמש יד" אשר תורגמה על ידי אהוד מנור ובוצעה בגרסה העברית של המחזמר על ידי צביקה פיק.
מבצע בולבנק
רקע
אלימות ומלחמת אזרחים ברחבי הבלקן החלו ב-1991 עם קריסתה של יוגוסלביה. החל משנת 1992 גלשו הקרבות לבוסניה והרצגובינה כאשר המדינה ניסתה לקבל עצמאות והכרה. בתקווה להניח את היסודות להסכמי שלום ולמזער את ההשלכות ההומניטריות של הלחימה, פרס האו"ם כוחות שמירת שלום בבוסניה זמן קצר לאחר תחילת הסכסוך. בשנת 1992, זמן קצר לאחר התפשטות המלחמה לבוסניה והרצגובינה, הוקם כוח ההגנה של האו"ם (UNPROFOR) ונשלח לאזור, בין היתר, כדי לקדם מאמצים הומניטריים ברחבי בוסניה והרצגובינה. הכוח גדל בהדרגה עד שבמרץ 1995 כלל למעלה מ-38,000 חיילים מרחבי העולם. ב-1993 הכריזה מועצת הביטחון של האו"ם על הקמת שישה "אזורים בטוחים" ברחבי המדינה: סרייבו, טוזלה, סרברניצה, ביחאץ', גוראז'דה וז'פה. מטרתם הייתה להגן על אזרחים מפני הצבא הבוסני-סרבי המתקדם והאלימות נגד אוכלוסיות אזרחיות במהלך ההתקדמות.
יצירת האזורים הבטוחים תרמה לביקורת גוברת והולכת על שיטות שמירת השלום של האו"ם. למרות שהצדדים נדרשו להתייחס לאזורים שהוקמו כ"בטוחים" בהתאם להחלטת מועצת הביטחון, חיילי האו"ם המנהלים ומגנים על האזורים קיבלו מעט אמצעים מעשיים לקיום המנדטים שלהם. בעוד שבאופן עקרוני חיילי האו"ם הוסמכו להשתמש בכוח לצורך הגנה עצמית ולתאם סיוע אווירי למשימותיהם עם כוחות נאט"ו, הנהגת האו"ם נמנעה אסטרטגית ממצבים שאפשרו לשומרי השלום להשתמש בכוח באופן לגיטימי, אלא ציפו שעצם נוכחותם תרתיע התקפות אפשריות וישמרו את ביטחונם של תושבי האזורים הבטוחים.
לפני פרוץ הקרבות היו בטוזלה כ-170,000 אזרחים. לאחר שהעיר הוכרזה כאזור בטוח, החלו תושבים מהערים הסמוכות לנהור אליה ואוכלוסייתה גדלה ל-370,000. טוזלה נחשבה ליעד אסטרטגי במיוחד עבור כוחות האו"ם, בין היתר מכיוון שהיא גבלה בין השטחים שנשלטו בידי הרפובליקה של בוסניה והרצגובינה לשטחי רפובליקה סרפסקה הסרבית. כמו כן, בטוזלה נמצאו כמה משדות התעופה הגדולים בארץ. מועצת הביטחון של האו"ם הטילה את הגנת טוזלה על "הגדוד הנורדי השני" (NORDBAT 2) - גדוד שכלל 1,246 חיילים מדנמרק, נורווגיה ושוודיה. כמפקד הגדוד מונה אוברסט לארס מלר הדני. ב-17 באוגוסט 1993 אישר הפולקטינג משלוח של 10 טנקים מדגם לאופרד 1 לעזרת הכוחות בטוזלה.
המבצע
החל מתחילת 1994 החלו הכוחות הסרבים לתקוף את האזורים הבטוחים של האו"ם. הסרבים הפגיזו ללא הרף את שדות התעופה של טוזלה. במטרה להגן על שדות התעופה, גיבשו הכוחות הדנים את "תוכנית בולבנק" אשר במסגרתה הועמדו הטנקים הדנים בכוננות להגן על שדות התעופה בכל עת. ב-29 באפריל 1994 קיבלו הדנים דיווח על פיו הסרבים מפגיזים את עמדה "טנגו 2" - עמדת תצפית שהייתה מאוישת בחיילים נורווגים ושוודים. שבעה מתוך עשרת הטנקים הדנים נשלחו לעמדה במטרה לסייע למותקפים.
כאשר הטור הדני התקרב לכפר סרצ'י, 8 ק"מ מזרחית לטוזלה, הוא נקלע למארב של כוחות סרבים שהחלו להפגיז אותו באמצעות קני ארטילריה ונ"ט, ואף 3 טנקי T-55. חמישה טנקים נותרו בסרצ'י במטרה למשוך את האש, בזמן ששני טנקים המשיכו בדרך אל טנגו 2. כאשר הגיעו הטנקים לכפר קלייז'ה - היישוב הסמוך ביותר לעמדה - הם נתקלו במארב סרבי נוסף ונאלצו לעצור. מפקד הטור הדני יצר קשר עם כוחות נאט"ו וביקש תמיכה אווירית, אולם סורב. בלית ברירה, החליטו הדנים להחזיר אש לתוקפיהם. החל מרגע זה, השתבש המארב הסרבי לחלוטין. שלושת הטנקים נהרסו, וכך גם מחסן תחמושת וכמה בונקרים. הסרבים נאלצו לסגת תוך שהם מותירים מאחור את הרוגיהם. הסרבים דיווחו על תשעה הרוגים בלבד, אולם לפי הדיווחים הדנים מספרם הגיע ל-150. הדנים עצמם הצליחו לחזור לטוזלה ללא נפגעים פרט לטנק אחד שניזוק קלות.
ארתור ריד
ארתור טימותי ריד (באנגלית: Arthur Timothy Read) הוא הדמות הבדיונית הראשית בסדרת הספרים ובסדרת הטלוויזיה המונפשת האמריקאית-קנדית "ארתור".
בתוכנית, ארתור הוא שנבוב בן 8, תלמיד כיתה ג' המתגורר בעיר הבדיונית "אלווד סיטי".
משפחה
המתיחות בין ארתור לאחותו בת הארבע, גילי, היא נושא נפוץ בסדרה. לעיתים גילי מנסה להכניס את ארתור לצרות, ורוב הפעמים הוא סולח לה לבקשת הוריו ובניגוד לרצונו.
הוריו של ארתור הם אמו, ג'יין ריד, רואת חשבון, ואביו דייוויד ריד, מנהל עסק קייטרינג. ארתור הוא בנם הבכור, ובנוסף לגילי אחותו הצעירה, לארתור אחות קטנה בשם קייט וכלב מחמד בשם "חבר".
הופעות ממשפחתו המורחבת של ארתור כוללים את סבתו תורה (אמו של דייוויד), סבו דייב (אביה של ג'יין), הדוד פרד (אחיה של ג'יין), הדוד ריצ'רד, הדוד באד, הדוד שון, הדודה ג'סיקה, הדודה לורטה, הדודה לוסי, ובני דודיו קורה, מוניק, ריקי, ג'ורג', וקרובי משפחה אחרים ללא שם. עם זאת, שני בני משפחתו המורחבת של ארתור שהופיעו במספר פרקים הם סבתא תורה וסבא דייב. מוצג כי ארתור ביחסים טובים עימם.
סבתא תורה גרה באלווד סיטי לא רחוק מביתו של ארתור וידועה כטבחית גרועה. תורה שחקנית גולות ברמה עולמית. בחלק מהפרקים בסדרה היא צריכה לשמור על ארתור וגילי.
חברים
לארתור יש חברים רבים המוצגים בסדרה, וביניהם:
כישורים ואישיות
ארתור הוא פסנתרן מצטיין. עם זאת, הוא נוטה לשכוח לתרגל. בתחילה למד אצל גברת קרדיגן, ובהמשך עבר ללמוד אצל דוקטור פוגה. כתלמיד הוא די טוב, ולעיתים מקבל עזרה מחברו מוח, שציוניו נעים בין A- ו-A+ (בין 90 ל-100). נוהג לעזור לחברו בסטר, שחש סלידה משיעורי בית מה שמאיים עליו לעיתים להישאר כיתה.
למרות היותו מנומס, הוא לפעמים מפר הבטחות להוריו מה שגורם לו להסתבך בצרות, כמו לסדר את החדר ולהתאמן בנגינת פסנתר. כשארתור מסתבך עם הוריו הם נוהגים להשתמש בשמו המלא.
ארתור כתינוק
כתינוק לבש ארתור חולצת טריקו צהובה, חיתולים חד-פעמיים, ונעל נעלי ספורט. בתקופה שבין כיתה א' ל-ב' לבש חולצות עם שרוולים ארוכים, מכנסיים קצרים, נעלי ספורט, ולעיתים סרבל. בלילות ישן עם פיג'מה בצבעים שונים. לאחר שמלאו לו 7 שנים, במחצית השנייה של כיתה ב', ראייתו החלה להתקהות. כתוצאה מכך, החל להרכיב משקפיים.
חייו העתידיים
חייו העתידיים של ארתור מוזכרים בדקות מועטות בשלושה פרקים בלבד. כבוגר ארתור דומה לאביו. בעתיד המתואר בפרקים ארתור לובש חולצה לבנה שמעליה סוודר צהבהב, מכנסיים אפורים ונעליים אפורות. באחד הפרקים מופיע ארתור כנשוי לפרנסין.
יצירה
בנו של מארק בראון, ביקש מאביו ליצור לו סיפור שכולל "חיה מוזרה". בראון הקשיב לבנו וכתב את הספר הראשון של ארתור.
דיבוב
בעברית, בין השנים 1997–2005 דובב ארתור על ידי דבי בסרגליק, עד לפטירתה. בשנת 2006, הוחלפה בסרגליק על ידי שירי גדני, שמדבבת את ארתור עד היום.
באנגלית לעומת זאת, המדבבים של ארתור מתחלפים מפני שמדובר בילדים צעירים. כיום המדבב של ארתור הוא רומן לוטרטי.
ביקורת
הדמות, יחד עם הסדרה, זכתה בשלושה פרסי האמי הקטן. בנוסף, ארתור מדורג כדמות המצוירת ה-26 האהובה ביותר כחלק מרשימת "50 הדמויות המצוירות הטובות ביותר" של מגזין TV Guide.
Jump (שיר של ריהאנה)
Jump (בעברית: קְפִיצָה) הוא שיר של הזמרת הברבדית ריהאנה מתוך אלבום האולפן השביעי שלה הנקרא, Unapologetic. השיר נכתב על ידי אמנים ומלחינים שונים ביניהם קווין קוסום ומיקל סטורליר, והופק על ידי קוק הארל, סטארגייט וצ'ייס וסטטוס. השיר יצא כסינגל השביעי והאחרון מהאלבום.
הסינגל יצא רק לתחנות הרדיו באוסטרליה, כסינגל החמישי שם. ריהאנה אישרה שלסינגל לא יצולם ווידאו קליפ. הז'אנר שבו השיר עוסק הוא בסגנון ה-דאבסטפ. השיר שונה משאר השירים שבאלבום כיוון שהשיר הוא שיר מועדונים קצבי בעוד האחרים הם שירים יותר שקטים.
כריס האני
כריס האני (באנגלית: Chris Hani; 28 ביוני 1942 - 10 באפריל 1993) היה מפקד הזרוע הצבאית של הקונגרס הלאומי האפריקני ומזכ"ל המפלגה הקומוניסטית הדרום אפריקאית. נרצח בשנת 1993.
ביוגרפיה
בילדותו רצה האני להיות כומר, ואולם הוריו דחפו אותו להתגייס לתנועות אשר פעלו נגד ממשלת דרום אפריקה, בשאיפה לתפוס את השלטון (ייתכן שבתקופה הזו הוא קיבל את הכינוי "כריס"). בגיל 15 הוא הצטרף לקונגרס הלאומי האפריקני, ולאחר מכן הוא הצטרף לזרוע הצבאית של קונגרס ועלה בדרגות הפיקוד.
ההתנקשות בהאני
ב-10 באפריל 1993 נרצח האני על ידי יאנוש ולוס. ולוס הגיע אל ביתו של האני בבוקסבורג שליד יוהנסבורג וירה בו באקדח עם משתיק קול - שלושה קליעים בראשו ואחד בבטנו.
ולוס נתפס וזוהה כמי שהרג את האני. מספר ימים לאחר מכן הוא הודה בכך בפני חוקר, אשר הציג את עצמו כאיש ימין, וסיפר כי דרבי-לואיס סיפק את האקדח. בעקבות הודאתו נעצר גם דרבי-לואיס. הם הורשעו באוקטובר אותה שנה ונדונו למוות. בעקבות ביטול עונש המוות בדרום אפריקה בשנת 1995 הומר עונשם למאסר עולם.
בנובמבר 2022, ריימונד זונדו, נשיא בית המשפט לחוקה הורה למשרד המשפטים ושירותי הכליאה לשחרר את ולוס תחת תנאים מחמירים. יומיים לפני שחרורו על תנאי, ולוס נדקר על ידי אסיר אחר. הוא שוחרר מבית החולים ב-7 בדצמבר 2022.
ג'ק קירבי
ג'ק קירבי (באנגלית: Jack Kirby; 28 באוגוסט 1917 - 6 בפברואר 1994) היה כותב, אמן וקומיקסאי יהודי-אמריקני, אשר נחשב בעיני היסטוריוני קומיקס ומעריצים רבים לאחד מהיוצרים החלוציים והמשפיעים ביותר במדיום הקומיקס. מתואר בידי הכותב גרנט מוריסון כ"ויליאם בלייק של הקומיקס".
חייו
נולד בשם ג'ייקוב קורצברג (Jacob Kurtzberg) בלואר איסט סייד של מנהטן, ניו יורק, שם גדל והתחנך. הוריו, רוז ובנג'מין קורצברג, היו מהגרים ממוצא אוסטרי-יהודי, ואביו הרוויח כסף למחיה מממכר בדים. עוד בנעוריו, קירבי שאף לברוח מהשכונה בה גדל. הוא אהב לצייר, וחיפש מקומות בהם יוכל ללמוד יותר על אמנות. בהיותו אוטודידקט, קירבי ציין שהשראתו הייתה אמני רצועות קומיקס כמילטון קאניף, האל פוסטר, אלכס ריימונד ודינג דרלינג.
נודע גם בכינוי "המלך" ("The King") בקרב מעריצי קומיקס רבים. במהלך חייו השתמש גם בשמות העט: ג'ק קרטיס, קרט דייוויס, לאנס קירבי, טד גריי, צ'ארלס ניקולס, פרד סנדי, טדי.
ג'ון פלויד
ג'ון ביוקנן פלויד (באנגלית: John Buchanan Floyd; 1 ביוני 1806 – 26 באוגוסט 1863) היה מושל וירג'יניה ה-31, מזכיר המלחמה של ארצות הברית וקצין בצבא הקונפדרציה בתקופת מלחמת האזרחים האמריקנית שנוצח בקרב פורט דונלסון המכריע.
ג'ק קירבי
חייו
עם מעברו של קירבי לברוקלין בקיץ של שנת 1940, הוא הכיר את אשתו לעתיד רוזלינד גולדשטיין והחל לעבוד עבור פוקס הוצאה לאור. חקר סיפר גיבורי-העל הוביל אותו להיכרות עם הכותב ג'ו סיימון, שגם עבד כעצמאי. בהמשך, קירבי החל לעבוד בטיימלי קומיקס (לימים מארוול קומיקס), הוצאה לאור של עורך הספרות הזולה מרטין גודמן. סיימון וקירבי יצרו את דמותו הפטריוטית של קפטן אמריקה, והצלחת המכירות הביאה ליצירתה של שותפות משפיעה ורבת שנים.
בתאריך 7 ביוני 1943 התגייס קירבי לצבא ארצות הברית, כחלק מהגיוסים הנרחבים למלחמת העולם השנייה. במהלך שירותו הוצב קירבי באירופה, והיות שמפקדיו זיהו אותו והכירו את כישרונו כצייר הוא הוצב ביחידת סיור קדמית על מנת שיסייר לאזורים שטרם שוחררו על ידי בעלות הברית, יצייר מפות ויאסוף מודיעין חזותי. באחת ממשימותיו נתקל קירבי במחנה ריכוז שננטש על ידי הגרמנים, וסייע להביא תגבורת ולשחרר את האסירים היהודים שהגרמנים השאירו נעולים בצריפים.
ג'ון פלויד
ראשית חייו
ג'ון פלויד הבן סיים את לימודיו בקולג' קרוליינה הדרומית (כיום אוניברסיטת קרוליינה הדרומית) ב-1826, (על פי דיווחים מסוימים ב-1829).
ג'ק קירבי
חייו
המראות הקשים בהם נתקל במהלך שירותו הצבאי השפיעו על המשך חייו, ועל יצירותיו לאחר מכן.
ג'ון פלויד
ראשית חייו
ב-1 ביוני 1830 הוא נשא לאישה את בת דודו, שרה (סאלי) ביוקנן פרסטון, בתו של פרנסיס פרסטון. הם לא הביאו ילדים לעולם.
גל הלם ניצב
גל הלם ניצב הוא סוג של גל הלם בו שדה הזרימה ניצב לגל הלם.
הגדרה
במכניקת הזורמים גל הלם מוגדר כתופעה אי רציפה בה האנטרופיה עולה משמעותית באזור אינפיניטסימלי. מאחר שאף זרימת נוזל איננה יכולה להיות אי רציפה מגדירים נפח בקרה אשר מכיל את גל ההלם יחד עם המעטפת המקיפה אותו (צד אחד של המעטפת הוא אחרי גל ההלם והצד השני לפניו). שני המשטחים מופרדים על ידי עומק איניפיטיסימלי אשר מכיל את גל ההלם עצמו. במשטחי בקרה אלו שטפי התנע, המסה והאנרגיה קבועים.
ניתן להסתכל על גל ההלם כתופעה הנעה עם התווך (כמו גל הלם הנע בצמוד למטוס) או כתופעה נייחת (למשל גל הלם הצמוד לדגם של מטוס במנהרת רוח על קולית). המשוואות עבור גל הלם ניצב פותחו עבור המקרה בו גל ההלם נייח אך ניתן לעבור למקרה של גל הלם נע על ידי מעבר של מערכת הייחוס.
הנחות מרכזיות במודל הן שהמערכת היא אדיאבטית (אין מעבר חום אל המערכת ולהפך) ושלא מבוצעת עבודה.
במקרה הכללי ישנה זווית לא ישרה בין שדה הזרימה לגל ההלם. עם זאת ניתן על ידי שימוש בקשרים גאומטריים וידיעת תכונות הזורם לפני ואחרי גל ההלם הניצב למצוא את תכונות הזורם אחרי גל ההלם המשופע.
משוואות טבלאות גל הלם ניצב
המשוואות שלהלן פותחו על ידי מאזני תנע, מסה ואנרגיה ובשימוש תיאורית גז אידיאלי (ובפרט בהנחת גז אידיאלי קלורית, כלומר שמקדם קיבול החום בלחץ קבוע הוא פונקציה של הטמפרטורה בלבד). בהינתן מספר מאך לפני גל ההלם ,M_1, ניתן למצוא את מספר המאך לאחר גל ההלם ,M_2, יחד עם לחץ, צפיפות, טמפרטורה, ויחס לחץ הסטגנציה.
בהינתן מספר מאך לפני גל ההלם, M_1, ויחס קיבולי החום הסגוליים   \gamma ניתן לחשב את מספר המאך לאחר גל ההלם,M_2 ,בעזרת המשוואה הבאה :
המשוואה הבאה מראה את הקשר בין הלחץ לאחר גל ההלם, p_2, לבין לחץ הסביבה לפני גל ההלם, p_1 :
היחס בין הצפיפות לאחר גל ההלם, \rho_2, לבין הצפיפות לפני גל ההלם, \rho_1, מוצג במשוואה הבאה:
היחס בין הטמפרטורה לאחר גל ההלם,T_2, לבין הטמפרטורה לפני גל ההלם,T_1,מבוטא כך:
ג'ון פלויד
קריירה
פלויד התקבל ללשכת עורכי הדין של וירג'יניה ב-1828 ועסק בעריכת דין במדינתו ובהלנה שבארקנסו, שם הוא איבד הון רב ולקה בבריאותו במיזם של שדות כותנה.
גל הלם ניצב
משוואות טבלאות גל הלם ניצב
לבסוף, יחס לחצי הסטגנציה מוצג להלן כאשר p_{01} הוא  לחץ הסטגנציה לפני גל ההלם ו -p_{02} הוא לחץ הסטגנציה אחרי גל ההלם.
היחס בין לחצי הסטגנציה נשאר קבוע לאורך גל הלם ניצב מאחר שהתהליך אדיאבטי.
ג'ק קירבי
חייו
הונצח בהיכל התהילה ע"ש ויל אייזנר בשנת 1987.
ג'ון פלויד
קריירה
ב-1839 שב פלויד לווירג'יניה והתיישב שם במחוז וושינגטון. ב-1843 הוא נבחר למועצת העיר אבינגדון וב-1847 לבית הנבחרים של המדינה. הוא נבחר מחדש פעם נוספות וב-1849 הוא התפטר לאחר שנבחר למושל וירג'יניה. כמושל הוא דאג להקמת האנדרטה לזכרו של ג'ורג' וושינגטון בקפיטול של המדינה והניח את אבן הפינה בנוכחות נשיא ארצות הברית זאכרי טיילור ב-22 בפברואר 1850. פלויד גם המליץ לאספה הכללית להעביר חוק למיסוי סחורות שיובאו ממדינות ארצות הברית שסירבו להסגיר עבדים שנמלטו מבעליהם אזרחי וירג'יניה, צעד שהיה מפר את סמכות הסדרת הסחר הבין-מדינתי של הקונגרס על פי חוקת ארצות הברית. לאחר סיום כהונתו כמושל ב-1852 נבחר פלויד שוב לאספת הנציגים של וירג'יניה מטעם מחוז וושינגטון. הוא המשיך להיות פעיל במפלגה הדמוקרטית והיה אלקטור עבור ג'יימס ביוקנן בבחירות לנשיאות ארצות הברית ב-1856.
מזכיר המלחמה
במרץ 1857 מונה פלויד כמזכיר המלחמה בממשלו של הנשיא ביוקנן, ועד מהרה חוסר יכולתו הניהולית בלטה, כולל ביצוע לקוי של המשלחת ליוטה. פלויד היה מעורב בשערורייה שפרצה בסוף שנת 1860, לקראת תום כהונתו של ביוקנן ושנגעה למעילה בכספים של הלשכה לענייני אינדיאנים. אחיינה של רעייתו של פלויד, גודארד ביילי, שעבד במחלקת הפנים ושהוציא איגרות חוב מהכספת של הלשכה במהלך 1860, היה גם הוא מעורב בשערורייה זו. בין הנהנים מכספים אלו הייתה החברה "ראסל, מייג'ורס וודל", שבין שאר החוזים הממשלתיים שלה היה שירות הפוני אקספרס. בדצמבר 1860, כשהתבררה מעורבותו של פלויד בפרשה, ביקש ממנו הנשיא להתפטר מתפקידו. כמה ימים לאחר מכן הוגש כתב אישום נגד פלויד באשמת שחיתות, אך אישום זה בוטל ב-1861 מסיבות טכניות. אין כל הוכחה שהוא הפיק רווחים מהפרשה, ולמעשה בסיום תקופת כהונתו הוא ניצב בפני בעיות כלכליות.
אף על פי שפלויד התנגד בגלוי לפרישת מדינות הדרום מן האיחוד עם בחירתו של אברהם לינקולן לנשיאות, התנהלותו לאחר הבחירות, במיוחד לאחר הסכסוך שלו עם ביוקנן, נתפשה כחשודה והוא הואשם בעיתונות על שליחת כמויות עצמות של כלי נשק ותחמושת ממחסני הממשלה הפדרלית אל הדרום ערב פרוץ מלחמת האזרחים.
בזיכרונותיו מתקופת המלחמה כתב יוליסס ס. גרנט:
לאחר התפטרותו של פלויד, חקרה וועדה של הקונגרס בקיץ ובסתיו 1861 את מעשיו כמזכיר המלחמה. במסגרת עבודת הוועדה נבחן כל התיעוד ונבדקו פקודות המשלוח של כלי נשק ותחמושת מהשנים 1859 ו-1860. נמצא תיעוד שבתגובה לפשיטה של ג'ון בראון על הרפר'ס פרי, הוא תגבר מצבורי נשק ותחמושת פדרליים בכמה ממדינות הדרום ביותר מ-115,000 רובי מוסקט בסוף 1859. הוא גם הורה על העברת תחמושת כבדה למבצרים הכבדים בנמל גלווסטון שבטקסס ולמבצר החדש שב"אי הספינה" שעל חופי מיסיסיפי. ככל הנראה, בימים האחרונים לכהונתו הייתה לפלויד כוונה לשלוח את התותחים הכבדים הללו אך הוראותיו בוטלו על ידי הנשיא.
התפטרותו של פלויד ב-29 בדצמבר 1860 הואצה על ידי סירובו של הנשיא ביוקנן להורות למייג'ור רוברט אנדרסון לנטוש את מבצר פורט סאמטר, צעד שבסופו של דבר הוביל לפרוץ המלחמה. ב-27 בינואר 1861 הוא הואשם על ידי חבר המושבעים הגדול של מחוז קולומביה בקשירת קשר ובהונאה. פלויד הופיע לפני בית משפט פלילי בוושינגטון ב-7 במרץ 1861 כדי להשיב על ההאשמות נגדו. על פי העיתון Harper's Weekly כתב האישום בוטל.
מלחמת האזרחים
לאחר פרישת וירג'יניה מן האיחוד מונה פלויד כקצין בדרגת מייג'ור גנרל בצבא המילואים של המדינה, אך ב-23 במאי 1861 הוא מונה כבריגדיר גנרל בצבא הקונפדרציה. בתחילה הוא הועסק בכמה מבצעים בלתי מוצלחים בעמק קנאווה שבווירג'יניה המערבית תחת פיקודו של הגנרל רוברט אדוארד לי, שם הוא גם הובס וגם נפצע בידו בקרב קרנפיקס פרי ב-10 בספטמבר. הוא האשים את בריגדיר גנרל הנרי וייז בתבוסת הקונפדרציה בקרב זה, בציינו שוייז סירב לבוא לעזרתו. חבר בית הנבחרים של וירג'יניה מסון מתיוס, שבנו אלכסנדר פ. מתיוס היה שלישו האישי של וייז, בילה כמה ימים במחנותיהם של וייז ושל פלוייד כדי למצוא פתרון לעימות המסלים שבין שני הקצינים. לאחר מכן הוא כתב לנשיא הקונפדרציה ג'פרסון דייוויס בו הוא האיץ בו שהשניים יודחו מתפקידם, בציינו "אני מאוד מרוצה מכך שכל אחד מהם יגיע לסיפוק מלראות את השני מחוסל". בהמשך העביר דייוויס את וייז מתפקידו באזור מערב וירג'יניה והותיר את פלויד כמפקד יחיד על האזור.
בינואר 1862 נשלח פלויד אל הזירה המערבית כדי להתייצב בפני הגנרל אלברט סידני ג'ונסטון והוא מונה לפקד על דיוויזיה. ג'ונסטון שלח את פלויד לתגבר את פורט דונלסון ולקחת על עצמו את הפיקוד שם. הוא קיבל את הפיקוד של המבצר ב-13 בפברואר, יומיים לאחר שצבא האיחוד הגיע למקום והוא היה למפקד המקום השלישי תוך שבוע אחד. פורט דונלסון הגנה על נהר קמברלנד החיוני, ובאופן עקיף על עיר התעשייה נאשוויל ועל שליטת הקונפדרציה במרכז טנסי. היה זה המבצר השכן פורט הנרי ששכן על טנסי, שב-6 בפברואר נכבש על ידי כוחות צבא האיחוד בפיקודו של יוליסס ס. גרנט ועל ידי ספינות תותחים. פלויד לא היה הבחירה המתאימה להגנת נקודה חיונית כזאת, שכן הייתה לו השפעה פוליטית, אך לא את הניסיון הצבאי המתאים. לגנרל ג'ונסטון היו גנרלים אחרים בעלי ניסיון ובכירים יותר כמו פ. ג. ט. בורגארד וויליאם ג'. הארדי, שהיו זמינים והוא שגה שגיאה חמורה כאשר בחר בפלויד. לפלויד הייתה השפעה מועטה על קרב פורט דונלסון והוא נכנע לקצינים הכפופים לו המנוסים יותר, גדעון ג'ונסון פילו וסיימון בוליבר באקנר. כאשר כוחות האיחוד הכניעו את המבצר ואת העיירה של דובר, שיגר צבא הקונפדרציה מתקפה ב-15 בפברואר בניסיון לפתוח נתיב מילוט. אף על פי שבתחילה המתקפה הייתה מוצלחת, ההססנות מצדו של פילו הותירה את כוחות הקונפדרציה בחפירות, כשהם מתמודדים עם תגבורות הולכות וגוברות שקיבל גרנט.
בשעה מוקדמת בבוקרו של ה-16 בפברואר החליטו הגנרלים וקציני השדה להורות לכוחותיהם להיכנע. פלויד, שחשש שהוא ייעצר בעוון בגידה אם הוא יישבה על ידי צבא האיחוד, העביר את הפיקוד לפילו, שמיד העבירו לבקנר. קולונל נייתן בדפורד פורסט וכל רגימנט הפרשים של טנסי שבפיקודו נמלטו בעוד שפילו נמלט על סירה קטנה אל מעבר לנהר קמברלנד. בבוקר המחרת נמלט פלויד באמצעות אוניית קיטור עם רגימנטי הרגלים ה-36 וה-51 של וירג'יניה, עם שתי סוללות תותחים וחלקים של יחידות נוספות שהיו תחת פיקודו. הוא הגיע בשלום לנאשוויל ועלה בידו להימלט זמן קצר לפני שבקנר נכנע בפני גרנט באחד התבוסות האסטרטגיות הגדולות ביותר של הקונפדרציה במלחמה. פלויד שוחרר ב-11 במרץ 1862 מהפיקוד על ידי הנשיא דייוויס מבלי שהוקם גוף שיחקור את מעשיו. הוא חזר לתפקידו כמייג'ור גנרל במיליציה של וירג'יניה, אך עד מהרה התדרדרה בריאותו. ג'ון פלויד נפטר שנה מאוחר יותר באבינגדון, וירג'ניה ונטמן בבית הקברות סינקינג ספרינג.
ג'ק קירבי
חייו
נפטר ב-1994, ונטמן בחלקה היהודית של בית הקברות של, קליפורניה.
גל הלם ניצב
טבלאות גלי הלם ניצב
כלי חישוב נפוצים מאוד הם טבלאות של גלי הלם ניצבים. זוהי סדרת נתונים של מספר תכונות לפני ואחרי גל הלם ניצב. בהינתן מספר מאך לפני גל ההלם ניתן למצוא את מספר המאך לאחר גל ההלם יחד עם לחץ, צפיפות, טמפרטורה, ויחס לחץ הסטגנציה. טבלאות אלה שימושיות מאחר שהמשוואות המשמשות לחישוב מאפיינים אחרי גל ההלם מסורבלות.
הטבלאות מחושבות באמצעות יחס קיבולי חום סגוליים השווה ל-1.4. מספר המאך במעלה הזרימה, מתחיל ב-1 ומסתיים ב-5. אף על פי שהטבלאות יכולות להתפרש על פני כל מספרי מאך, נהוג לעצור במאך 5  מכיוון ומעבר לו ההנחה שהוא שווה 1.4 מביאה לטעויות של מעל 10%.
דיסקוגרפיה של רוני דלומי
הדיסקוגרפיה של הזמרת הישראלית רוני דלומי כוללת שלושה אלבומי אולפן, אלבום הופעה אחד (במשותף עם לי בירן ואליאנה תדהר), 28 סינגלים (מתוכם חמישה שיתופי פעולה), ו-11 וידאו קליפים.
היסטוריה
ב-13 באפריל 2011 הוציאה דלומי את השיר "שלחי אותו" כחלק מהפרויקט "עוד מעט נהפוך לשיר" של גלי צה"ל לקראת יום הזיכרון לחללי מערכות ישראל. במהלך שירותה הצבאי, ב-18 בספטמבר 2011 יצא האלבום "את הבית" של להקת חיל החינוך, ובו השיר "לדבר" בביצועה של דלומי. ב-8 ביולי 2013 יצא אלבומה השני "תחזיקו", אשר כלל את הלהיטים "תחזיקו", "פניי לרוח", "סתם שני אנשים" ו"קצה היום".
ב-15 בדצמבר 2013 שיתפה דלומי פעולה עם פבלו רוזנברג בשיר "כל אחד יכול". ב-11 באוקטובר 2015 היא הוציאה אלבום הופעה משותף עם לי בירן ואליאנה תדהר בשם "לוקחים את הזמן". ב-6 במרץ 2016 הוציאה את אלבום האולפן השלישי שלה "תסתכל עליי", אשר כלל את הלהיטים "איש של לילה", "לשמור עליי" ו"תסתכל עליי".
ב-4 ביולי 2018 פרסמה דלומי את הסינגל "כל הזמן". ב-14 בנובמבר של אותה שנה יצא הסינגל "12 בלילה". ב-24 בינואר 2019 שיתפה פעולה עם דודי בר דוד בסינגל "My Love". ב-3 באפריל של אותה שנה יצא הסינגל "הייתי שרה". ב-20 באוגוסט הוציאה את הסינגל "רוץ איתי". ב-18 באוקטובר 2020 הוציאה את הסינגל "רציתי שזה יכאיב". ב-4 בנובמבר של אותה שנה שיתפה פעולה יחד עם רותם כהן בשיר "תוכניות לחיים" שנכתב עבור האגודה למלחמה בסרטן. ב-10 במרץ 2021 הוציאה את הסינגל "זה בא אליי". ב-26 במאי של אותה שנה התארחה בשיר "ספסלים" של הצמד אמיר ובן. ב-1 במרץ 2022 יצא הסינגל "למרות". ב-20 במרץ 2023 יצא הסינגל "בדרך אל הים" שדלומי כתבה והלחינה יחד עם עמוס בן דוד.
ויקיפדיה היפנית
ויקיפדיה היפנית (ביפנית: ウィキペディア日本語版) היא הגרסה בשפה היפנית של אנציקלופדיית האינטרנט החופשית ויקיפדיה, גרסה זו נפתחה במרץ 2001, וב־12 בפברואר 2003 חצתה את רף 1,000 הערכים, באפריל 2006 חצתה את רף 200,000 הערכים, וביוני 2008 חצתה את רף 500,000 הערכים. בינואר 2016 חצתה את רף 1,000,000 הערכים. נכון ל- ב ישנם בו  ערכים.
1917 (סרט, 2019)
1917 הוא סרט מלחמה אפי שביים והפיק סם מנדס, שכתב את התסריט עם קריסטי וילסון־קיירנס אשר מבוסס בחלקו על סיפור שסופר למנדס על ידי סבו מצד אביו, אלפרד מנדס. בסרט מככבים ג'ורג' מקיי, דין־צ'ארלס צ'פמן, מארק סטרונג, אנדרו סקוט, ריצ'רד מאדן, קלייר דובארק, קולין פירת' ובנדיקט קמברבץ'.
הסרט מספר את סיפורם של שני חיילים בריטים צעירים באביב 1917, זמן קצר לאחר הנסיגה הגרמנית לקו הינדנבורג, עליהם הוטל להעביר הודעה ליחידה שכנה העומדת לצאת לקרב אבוד מראש.
הסרט יצא לאקרנים בארצות הברית ב־25 בדצמבר 2019, ובבריטניה ב־10 בינואר 2020, בהפצת סרטי יוניברסל.
הסרט נוצר בהשראה לסרטיו של אלפרד היצ'קוק, בעיקר החבל ומזימות בינלאומיות.
הסרט זכה בפרס גלובוס הזהב לסרט הטוב ביותר לשנת 2019, וכן בשלושה פרסי אוסקר: פרס אוסקר לצילום הטוב ביותר, פרס אוסקר לאפקטים הטובים ביותר ופרס אוסקר למיקס הסאונד הטוב ביותר.
עלילת הסרט
בעיצומה של מלחמת העולם הראשונה, באפריל 1917 בצפון צרפת, שני חיילים בריטים צעירים מקורפוס הרובאים של המלך, סקופילד ובלייק, מקבלים משימה להעביר מסר דחוף מן הפיקוד לגדוד השני ברגימנט דבונשייר, ובו מפקדו נקרא לבטל התקפה מתוכננת על כוחות גרמנים. הגרמנים נסוגו לקו הינדנבורג ומכינים מארב לגדוד הבריטי המונה 1,600 חיילים, בהם אחיו של בלייק. סקופילד ובלייק חוצים את שטח ההפקר, מגיעים לחזית הגרמנית המקורית, ומגלים תעלות נטושות. חלק מהתעלות ממולכדות, ובפיצוץ שמופעל בתיל כמעט נהרג סקופילד; בלייק מחלץ אותו מפסולת ההריסות ומוביל אותו החוצה מהבונקרים המתמוטטים.
השניים מגיעים לחווה נטושה; שם הם עדים לקרב אוויר בין שני מטוסים בריטיים למטוס גרמני. המטוס הגרמני נפגע וצולל אל תוך החווה, וסקופילד ובלייק מנסים להציל את הטייס. סקופילד רץ לשאוב לו מעט מים ובזמן שבלייק מטפל בטייס, הטייס דוקר את בלייק ופוצע אותו אנושות. סקופילד הורג את הטייס ומנחם את בלייק על סף מותו, לפני שהוא ממשיך במשימה בגפו. שבור וכעוס על מות חברו, הוא נאסף על ידי יחידה בריטית העוברת באזור, ונוסע איתה עד סמוך לכפר המופצץ אקוסט־סן־מיין.
היחידה הבריטית נעה בשיירת משאיות, ומתעכבת בדרכה פעם בגלל עצים שמפריעים באמצע הדרך, ופעם בגלל שהמשאית שלהם נתקעת בבור. בהמשך נתקלת היחידה בגשר הרוס, שגורם לשינוי במסלול הנסיעה שלה, ולכן סקופילד מחליט לנוע לבד עקב דחיפות שליחותו.
באקוסט מותקף סקופילד על ידי צלף גרמני. הוא עוקב אחר הצלף והורג אותו, אך נפגע על ידי רסיס ומאבד הכרה. הוא חוזר להכרתו בלילה ובעת מנוסתו מחייל גרמני הוא נקלע אל מחבואה של אישה צרפתייה שהצילה תינוקת. הוא משאיר להם את כל מזונו וכן חלב שלקח מהחווה. סקופילד ממשיך במשימתו, הורג חייל גרמני בחניקה אך מתגלה ובורח לנהר. הוא נסחף במים השוטפים וכמעט מאבד את הכרתו אך בסוף הוא אוזר כוח ונאחז בענף עץ עד שהוא מגיע לגדה ששוליה מלאים גופות. הוא מטפס עליהן ועולה אל היער.
ביער הוא מאתר את הגדוד השני ופוגש פלוגה היושבת בין העצים ומאזינה לחייל ששר Wayfaring stranger. סקופילד נשען על עץ וקורס באפיסת כוחות. החיילים מנסים לברר מניין הוא הגיע, אז הוא שב בבת אחת למציאות ומגלה שההתקפה כבר החלה. הוא רץ בשדה הקרב כדי להגיע למפקד הגדוד, קולונל מקנזי, ומוסר לו את ההודעה. מקנזי עוצר את ההתקפה בחוסר חשק. לאחר מכן באזור הפצועים מאתר סקופילד את ג'וזף, אחיו של בלייק, שהיה בגל ההתקפה הראשון אך לא נפגע. הוא מביא לו את הידיעה על מותו של בלייק. ג'וזף עצוב מהחדשות, אך מודה לסקופילד על מאמציו. סקופילד מתרחק ומתיישב ליד עץ, סוף סוף מסוגל לנוח לאחר סיום משימתו. הוא מתבונן בתמונות של אשתו ושתי בנותיו.
טכניקת צילום
הסרט מוצג כולו כאילו צולם בשוט אחד. המצלמה עוקבת ברצף אחרי הסיפור מרגע תחילת הסרט עד סופו ללא מעבר להצגת מקומות אחרים וקפיצות בין מקומות. בפועל הסרט צולם בקטעים אלא שהם חוברו בעבודת עריכה ממוחשבת.
רק פעם אחת בסרט המסך מוחשך. הדבר קורה ברגע בו סקופילד נפצע ומאבד הכרה. עם־זאת, כעבור מספר שניות, המצלמה חוזרת להציג מאותה נקודת המבט, ובאיחור של כמה שעות.
קישורים חיצוניים
ביקורות
עונת 1989 בגביע ליברטדורס
עונת 1989 בגביע ליברטדורס הייתה העונה ה-30 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-12 בפברואר 1989 ותחרות הסתיימה ב-31 במאי 1989. בתחרות השתתפו 21 קבוצות מכל מדינות חברי הארגון.
התחרות הסתיימה בניצחון של אתלטיקו נסיונל בפעם הראשונה בתולדות המועדון. סדרת הגמר הסתיימה בבעיטות עונשין, כאשר כל קבוצה ביצעה תשע בעיטות עד שהגיעו להכרעה.
מתכונת התחרות
בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שלוש קבוצות בכל בית עלו לשלב השני. החל משלב השני הקבוצות שיחקו בשיטת נוקאאוט.
במידה ומספר קבוצות בבית זכו באותו מספר נקודות ההכרעה הייתה על ידי חוק שער חוץ, במידה וזה לא איפשר הכרעה הקבוצות ביצעו סדרת בעיטות עונשין.
בכל השלבים נערכו משחק בית ומשחק חוץ. על הניצחון הוענקו שתי נקודות.
ספר הזמנות
ספר הזמנות או פנקס הזמנות הוא ספר הכולל הזמנות לסחורות אותו חייבים עסקים מסוימים לנהל. עסקים המספקים את הסחורה באופן מיידי לא חייבים לנהל ספר הזמנות. כיום ניתן לנהל ספר הזמנות ממחושב בתוכנה ייעודית שמוכרת על ידי רשויות המס.
פורמט
ע"פ הוראות מס הכנסה (ניהול פנקסי חשבונות), 1973 ותקנות מס ערך מוסף (ניהול פנקסי חשבונות), 1976, מחובתם של נותני שירותים לנהל ספר הזמנות. מתוך החוק:
ביזון קדמוני
ביזון קדמוני או ביזון קדמון (שם מדעי: Bison antiquus) הוא מין ביזון גדול שנכחד מאמריקה הצפונית והיה אביו הקדמון של המין ביזון אמריקני. הוא חי בתקופת הפליסטוקן ונכחד בתחילת ההולוקן, לפני כ-10,000 - 9,000 שנים.
זה היה ביזון גדול יחסית לקרוביו המודרניים. אורכו היה 4.6 מ' בקרוב, גובהו היה למעלה משני מטרים והוא שקל כטון וחצי.
ממצאים ארכאולוגיים מורים כי ראשוני האנשים שהגיעו לאמריקה בסוף הפליסטוקן נהגו לצוד אותו.
ג'ייסון ג'ורג' (כדורסלן)
ג'ייסון ג'ורג' (בגרמנית: Jason George; נולד ב-12 במאי 2001) הוא כדורסלן גרמני המשחק בעמדת הקלע בבאיירן מינכן.
קריירה
ג'ורג' החל לשחק בקבוצה הבוגרת של באיירן מינכן בשנת 2018, כשבמקביל המשיך לשחק בבאיירן מינכן ב'.
ב-12 בספטמבר 2020 קבע שיא קריירה של 36 נקודות במשחק של באיירן מינכן ב'.
אורלנדו פייג'יס
אורלנדו פַייג'יס (באנגלית: Orlando Figes; נולד ב-20 בנובמבר 1959 לונדון) הוא היסטוריון בריטי שמתמחה בהיסטוריה של רוסיה. ספריו תורגמו לכ-30 שפות.
ביוגרפיה
אורלנדו פַייג'יס נולד בלונדון. אמו אווה פייג'יס, סופרת בריטית שנולדה בגרמניה למשפחה יהודית ונמלטה לבריטניה בשנת 1939.
אורלנדו למד באוניברסיטת קיימברידג' אותה סיים בשנת 1982. בהמשך הוא סיים תואר שלישי והחל ללמד היסטוריה בטריניטי קולג'. בשנת 1999 הוא עבר לאוניברסיטת לונדון בה מונה לפרופסור במקום ריצ'רד ג'. אוונס שעזב.
אורלנדו פייג'יס נשוי לסטפני פלמר, משפטנית שמלמדת באוניברסיטת קיימברידג'. לזוג שתי בנות והם מתגוררים בלונדון. בשנת 2017 בהשפעת הברקזיט פייג'ס טיפל בקבלת אזרחות גרמנית.
ספרו A People's Tragedy 1996 מתאר תמונה רחבה של רוסיה החל משנת 1891 ועד לפטירת ולדימיר לנין בשנת 1924. ספר זה קיבל פרס וולפסון להיסטוריה ופרסים נוספים.
פייג'יס מבקר מדיניות של ולדימיר פוטין במיוחד בנושא טיהור שמו של יוזף סטלין. בשנת 2008 משרדי "ממוריאל" בסנקט פטרבורג עברו חיפוש משטרתי וחומר רב שקשור לתרגום של ספרו The Whisperers על חיי האזרחים בתקופת שלטונו של סטלין הוחרם. פייג'יס פנה לדמיטרי מדבדב, שהיה אז נשיא רוסיה ומחה על האירוע. לאחר מאבק משפטי החומר הוחזר. הכנות לתרגום הספר לרוסית הופסקו. לפי התקשרות הרוסית זה תוצאה של טעויות בספר, אך פייג'יס טוען שהסיבה היא לחץ פוליטי.
בשנת 2010 באתר אמזון פורסמה ביקורת על ספרים של היסטוריונים בריטים שלא מסכימים עם דעות של פייג'יס תוך שבחים לספרים של פייג'יס עצמו. למרות ההכחשות הנמרצות של פייג'יס בהמשך התברר שביקורות אלו נכתבו על ידו והוא נאלץ לפצות את הנפגעים.
בשנת 2013 פייג'יס כתב מאמר ב-Foreign Affairs על האירועים באוקראינה בעיקר יברומאידאן. הוא טען שייתכן וחלוקת המדינה עדיפה על פלישה צבאית רוסית.
בשנת 1999 פייג'יס כתב תסריט לסדרה היסטורית Red Chapters בת 6 פרקים על מהפכות ברוסיה, סין וקובה. בשנת 2007 הוא הנחה תוכנית ברדיו Stalin's Silent People המקודשת לספרו.
פייג'יס היה יועץ היסטורי של סרט "אנה קרנינה וסדרת טלוויזיה "מלחמה ושלום". ברעיון שערך הוא לא הסכים עם הדעה שסרטים הם "יותר מדי בריטים"
מזגיאן
מזגיאן (בהונגרית: Mezőgyán) הוא כפר בנפת שרקד שבמחוז בקש בדרום מזרח הונגריה. עד ל הייתה בו קהילה יהודית קטנה.
כמו יישובים רבים באירופה גם מספר התושבים במזגיאן נמצא בירידה. בשנת 1990 חיו בכפר 1,427 תושבים, ובשנת 2021 רק 895 תושבים.
יהודי מזגיאן
יהודים ישבו במזגיאן במאה ה-19, היה להם בית כנסת ובית הקברות אותו קיבלו ממשפחת הרוזן טישה. עד השואה, כל המשפחות היהודיות עזבו. בית הקברות הקטן נהרס לאחר המלחמה. בשנת 1944 נרצחו חלקם בשואת יהודי הונגריה.
משאל העם על חוקת איטליה (2016)
מִשאל העם על שינוי חוקת איטליה (באיטלקית: Referendum costituzionale) הוא משאל עם שהתקיים ב-4 בדצמבר 2016 ברחבי איטליה. במשאל העם הצביעו אזרחי איטליה על רפורמה חוקתית בחוקת איטליה. את הרפורמה הציע ראש ממשלת איטליה דאז, מתאו רנצי.
תוכן הרפורמה כולל שינוי שוויון הכוחות בין הסנאט ובית הנבחרים בפרלמנט האיטלקי, צמצום מספר חברי הפרלמנט, ביטול "המועצה הלאומית לכלכלה באיטליה" (CNEL), הורדת כוח הרשויות המקומיות באיטליה ומספר שאלות נוספות.
לאחר שנחל תבוסה במשאל העם הודיע רנצי על התפטרותו מתפקידו.
טייפון האיאן
טייפון האיאן (מוכר בפיליפינים בשם "יולנדה") הוא סופה טרופית שפגעה בפיליפינים ובווייטנאם בחודש נובמבר 2013.
רקע
טייפון (או ציקלון) הוא סופה טרופית עצומת ממדים שקוטרה מגיע עד 500 קילומטר. הסופה נוצרת בעקבות הפרשי לחץ שיוצרים רוחות עזות. הסופה ניזונה על ידי שחרור חום כמוס מהתעבות מים בשכבות הגבוהות של האטמוספירה. אזורים כאלה דורשים מקור מים גדול וחם ולכן סופות אלה נוצרות באוקיינוסים באזור קו המשווה.
חלקו המערבי של האוקיינוס השקט מתאפיין בעונות טייפונים שמגיעים בדרך כלל בין מאי לאוקטובר.
שתי סוכנויות אקלים מנטרות את האזור: הסוכנות המטאורולוגית היפנית והמנהלת האטמוספירית, גאופיזית ואסטרונומית של הפיליפינים. הסופות אינן חדשות לאזור זה והרשויות ערוכות לטפל בתוצאותיהן. יחד עם זאת, אירועים אקלימיים קיצוניים מציבים אתגר גדול מאוד לרשויות, ובמיוחד לרשויות עניות שאין ביכולתן לממן מתקנים יקרי ערך.
היערכות לסופה
בעשרת החודשים הראשונים של 2013 אירעו בפיליפינים 22 סופות טייפון. בתחילת נובמבר התקבלו התרעות ממרכזי החיזוי על סופה עזה מהרגיל שעתידה לפגוע תוך ימים בפיליפינים. נשיא הפיליפינים, בנינו אקינו (השלישי), הפציר באזרחי המדינה לעזוב את האזורים המועדים לפורענות. אלפי אנשים המתגוררים באזורים הפגיעים של הפיליפינים עזבו את בתיהם, בתי ספר ומשרדים נסגרו לקראת הסופה. חבילות מזון וסחורות הועברו לקהילות מרוחקות, ומסוקים הועמדו בכוננות. פעולות המעבורות הושעו וסירות דיג נדרשו לחזור לנמל. חרף ההתרעות, תושבים רבים בחרו לאגור מזון להישאר בבתיהם.
נזקי הסופה
סופת הטייפון הביאה למותם של למעלה מ-6,340 בני אדם ועוד 1,061 נעדרים כאשר בתחילה דווח על כ-22,000 נעדרים., ולפינוי מבתיהם של למעלה ממיליון איש. סופה זו נחשבת כאחת הסופות הטרופיות החזקות ביותר מאז שהחלו המדידות בתקופה המודרנית.
טקלובן היא אחת הערים שספגו את המכה הקשה ביותר. ברחובותיה היו מוטלות גופות רבות. הגשמים הכבדים שהביאה עימה הסופה גרמו להרס רב. מרבית הבתים בעיר נהרסו. ניצולים רבים נותרו בחוסר כל, ונאלצו לחפש שאריות אוכל ברחובות המוצפים, חלקם עסקו בביזה. גם שלושה חודשים אחרי הסופה העיר אינה מצליחה להשתקם ותושבים רבים נוטשים אותה.
מכון האומות המאוחדות להדרכה ולמחקר
מכון האומות המאוחדות להדרכה ולמחקר (: United Nations Institute for Training and Research; ר"ת UNITAR) נוסד בשנת 1963 בהחלטת העצרת הכללית של האומות המאוחדות והחל פעולתו בשנת 1965. מטרת הארגון, בהתאם לחוקתו, היא לפעול למען הגברת היעילות של האומות המאוחדות בהשגת מטרותיו העיקריות באמצעות הדרכה ומחקר נרחבים. מטה המכון הוא בז'נבה, שווייץ.
תחום פעילותו העיקרי של הארגון הוא הדרכה ברמות שונות לאנשים בעיקר ממדינות מתפתחות במטרה להכשירם לעבודה עבור האומות המאוחדות, או באחד הארגונים המסונפים לארגון האומות המאוחדות, או בארגונים לאומיים המשתפים פעולה עם ארגוני האו"ם. תחום פעילותו המשני של הארגון הוא בתחום מחקר הקשור לתפקידיו של ארגון האומות המאוחדות, או למטרותיו. למזכיר האו"ם ולמוסדות האו"ם משקל מיוחד בבקביעת תחומי המחקר של מכון האומות המאוחדות להדרכה ולמחקר. UNITAR מנוהל על ידי מועצת נאמנים אשר חבריה מתמנים על ידי מזכיר האו"ם ובראשם מנהל כללי. את תקציב הארגון מממנות ממשלות, ארגונים בין ממשלתיים, קרנות והמגזר הפרטי.
פעילות המכון
בשנת 2015 ניהל המכון 487 פעילויות נפרדות הכוללות הדרכה, הוראה ושיתוף במידע בהשתתפות כ-40,000 משתתפים, כ-80% מהם ממדינות מתפתחות. 46% מפעילויות המכון בשנת 2015 היו ביבשת אפריקה. 78% מפעילויות המכון היו פנים-אל-פנים במדינות היעד ומיעוטן נוהלו ממטה הארגון בז'נבה, או ממשרדי הארגון בניו יורק והירושימה. בין פעילויות ההדרכה הבולטות של המכון, נכון לשנת 2016, קיימת תוכנית לניהול שפכים וכימיקלים. תוכנית שיתוף פעולה מבוזר מטרתה לחזק רשות שלטון ומנהיגים בחברה לקידום פיתוח בר-קיימא. בין התוכניות הרבות שיוזם המכון נמצא אף תוכנית בתחום פיתוח "ירוק" ושינוי אקלימי, תוכנית לדיפלומטיה לצורך פיתוח מיומנויות של דיפלומטים ועובדי ציבור, תוכנית לאימון חברים בכוחות שמירת השלום של האו"ם, וכן פיתוח מסחרי ומימון ציבורי. תקציב המכון לשנת הכספים 2016-2017 הוא 41.1 מיליון דולר.
אמסטרדם (סרט)
אמסטרדם (באנגלית: Amsterdam) הוא סרט דרמה תקופתית אמריקאי שבוים, הופק ונכתב על ידי הקולנוען דייוויד או. ראסל. בסרט מככב אנסמבל שחקנים בהם כריסטיאן בייל, מרגו רובי, ג'ון דייוויד וושינגטון, רמי מאלק, כריס רוק, זואי סלדנה, אניה טיילור-ג'וי, מייקל שאנון, טיילור סוויפט, טימותי אוליפנט, אלסנדרו ניבולה, מתיאס שונארטס, אנדראה רייסבורו, מייק מאיירס ורוברט דה נירו.
הסרט עלה לאקרנים בארצות הברית ב-7 באוקטובר 2022.
רקע עלילתי
בשנות ה-30 של המאה ה-20, שני חברים, רופא ועורך דין, הופכים בעל כורחם לחשודים ברצח ומגייסים לעזרתם אחות שהכירו קודם לכן.
פיתוח וליהוק
בינואר 2020, נמסר כי הקולנוען דייוויד או. ראסל יכתוב ויביים סרט בכיכובו של כריסטיאן בייל עבור חברת ההפקות "New Regency", שצילומיו התעתדו להתחיל באותו אפריל. בפברואר 2020, נמסר על ליהוקם של מרגו רובי ומייקל בי. ג'ורדן. בנוסף, נודע כי לפני ליהוקם של רובי וג'ורדן, ההפקה שקלה ללהק את ג'ניפר לורנס וג'יימי פוקס. עוד נמסר כי מייקל שאנון, מייק מאיירס ורוברט דה נירו נמצאים בתהליכי משא ומתן על הצטרפות לצוות השחקנים. באוקטובר, נמסר על ליהוקו של ג'ון דייוויד וושינגטון, שיחליף בתפקיד את ג'ורדן שעזב לאחר חוסר זמינות בעקבות עיכוב צילומי הסרט כתוצאה מהתפשטות מגפת הקורונה בארצות הברית. בינואר 2021, נמסר על ליהוקם של רמי מאלק, זואי סלדנה, דה נירו, מאיירס, טימותי אוליפנט, שאנון, כריס רוק, אניה טיילור-ג'וי, אנדראה רייסבורו, מתיאס שונארטס ואלסנדרו ניבולה לצוות השחקנים. ביוני 2021, נמסר על ליהוקם של טיילור סוויפט ושון אייברי.
באפריל 2022, במהלך כנס ה-CinemaCon, נחשף שמו הרשמי של הסרט.
הפצה
הסרט עלה לאקרנים ב-4 בנובמבר 2022.
ארבאיחר
ארבאיחאר (במונגולית: Арвайхээр) היא בירת איימאג (מחוז) אובורחאנגאי במונגוליה.
בעיר ממוקמים מספר מפעלים של תעשיית המזון והטקסטיל, בעיר יש בנק ובתי מלון, בקרבת העיר ממוקם שדה תעופה, כמו כן יש תיאטרון.
אנדראס מקסו
אנדראס בייר מקסו (בדנית: Andreas Beyer Maxsø; נולד ב-18 במרץ 1994 בהבידוברה שבדנמרק) הוא כדורגלן דני המשחק בעמדת הבלם בקבוצת ברונדבי מליגת העל הדנית ובנבחרת דנמרק.
קריירת מועדונים
מקסו גדל במחלקת הנוער של ברונדבי, אליה הצטרף בגיל שש.
ב-4 באוגוסט 2017 חתם מקסו באוסמנליספור מליגת העל הטורקית. ב-13 באוגוסט הוא ערך את הופעת הבכורה שלו במועדון, בהפסד 1–3 לייני מלטיהספור במסגרת המחזור הראשון בליגה לעונת. במשחק זה הבקיע את שערו היחיד במדי המועדון. בסך הכל ערך 20 הופעות ליגה במדי המועדון.
ב-29 ביוני 2018 חתם מקסו על חוזה לשלוש עונות בפ.צ. ציריך מליגת העל השווייצרית. הוא ערך 28 הופעות ליגה במדי המועדון, והבקיע שער אחד.
ב-9 בספטמבר 2019 חתם מקסו על חוזה לארבע עונות בברונדבי מליגת העל הדנית.
קריירה בינלאומית
ב-11 בנובמבר 2020 ערך מקסו את הופעת הבכורה שלו בנבחרת דנמרק, בניצחון 0–2 על נבחרת שוודיה במשחק ידידות.
ה-99
ה-99 (באנגלית: The 99; בערבית: الـ ٩٩) הוא ספר קומיקס המוצא לאור על ידי "Teshkeel Comics", ומציג קבוצה של גיבורי על בהתבסס על התרבות והדת האסלאמית.
הסדרה היא פרי יצירתו של ד"ר נאיף אל מוטאווה, מייסד ומנכ"ל חברת "Teshkeel Media Group". צוות המאיירים של ה-99 מורכב ממאיירים ותיקים ומוערכים בתעשיית הקומיקס העולמית דוגמת: פביאן ניצ'זה, ג'ון בריגמן, דן פנוסיאן, ג'ון מקרי, רון וגנר, שון פרסונס ומוניקה קובינה- כולם עבדו בחברות מארוול או DC קומיקס, ועל כן עבדו בעבר על פרויקטים בעלי שמות מוכרים כגון: ספיידרמן, סופרמן, באטמן, ליגת הצדק וכו'.
תפיסה הסדרה מבוססת על מושגים אסלאמיים, מציגה גיבורי על בעלי יכולות השאובים מעולם האסלאם, אולם היא מקודמת כמתאימה לערכים אוניברסליים, והדת של כל אחת מהדמויות אינה מצוינת במפורש.
היסטוריית ההוצאה לאור
פרומו לסדרה פורסם לראשונה במזרח התיכון במאי 2006 בגרסה ערבית, ולאחר מכן בארצות הברית ביולי 2007 בשתי הגרסאות - אנגלית וערבית. גיליונות נוספות מודפסים מדי בחודש בארצות הברית וברחבי העולם. מהדורות אינדונזיות והודיות מופצות גם הן על בסיס חודשי. מיני-סדרת טלוויזיה בת פרקים חלקים של ה-99 יחד עם 'ליגת הצדק' יוצאת לאור החל מאוקטובר 2010. בנוסף, מתוכנן לצאת גם סרט על בסיס סדרת הקומיקס בעתיד הקרוב.
מקור השם
הרעיון מאחורי ה-99 מבוסס על 99 שמות אללה באסלאם. רבים מהשמות מבטאים למעשה את המעלות של אללה, אותן ניתן לתרגם לתכונות אופי. אותן תכונות אופי מהוות גורם רעיוני מכווין עבור המוסלמים המאמינים מבחינת הדרך בה צריך ללכת. ביניהן נכללות נדיבות, עוצמה, וחוכמה- כולם מוערכים על ידי מספר רב של דתות ואמונות.
בהתאם למסורת האסלאמית, הגרסה הערבית של הכינוי של כל אחת מהדמויות נכתבת ללא תווית היידוע 'אל-', משום שצורה זו היא בלעדית לאללה. המטרה היא להזכיר שה-99 הם רק בני תמותה, ולהציג אותם כדמויות אנושיות, על כל האיכויות והחולשות שלהם.
עלילה כללית
ה-99 הם נערים ומבוגרים נורמטיביים מרחבי העולם, שברשותם אחת מ-99 אבני נור (אבני אור-בערבית احجار النور). אותן אבני נור הן אבנים קסומות ומיסטיות, שמעניקות למחזיק בהן כוחות מסוימים. לפי הסיפור, בשנת 1258, כאשר המונגולים בזזו את בגדד, הם החריבו את הספרייה הגדולה של העיר בכוונה למחוק כל שריד לתרבות שהתקיימה בה. אבל לפני בוא החורבן חכמי הדת רקחו תמיסה אלכימית שתספוג את כל תוכנם של הספרים שאותם המונגולים השליכו לאחר מכן לנהר שהשחיר כולו מדיו. הנוזל המופלא התגבש ל-99 אבני נור, אבני אור, שמכילות את הידע האבוד. רמזי, הד"ר המוביל את תהליך גילוי האבנים, מאמין באגדה העתיקה וכן בכך שהאבנים מפעילות כוחות-על אצל בני אדם מסוימים. לכן, הוא מקים את עמותת 99 הצעדים, כדי לעזור לדמויות השונות להפעיל את הכוחות שלהן, זאת על אף היותו חסר כוחות.
ה-99 יתגברו על כל בעיה שניצבת בפניהם בעזרת כוחות משולבים ויכולות של שלוש או יותר מהם. כך, מכוונת סדרת ה-99 לקידום ערכים דוגמת שיתוף פעולה ואחדות בעולם המוסלמי. על אף שהסדרה אינה דתית, היא מכוונת לערכים אסלאמיים, שע"פ ד"ר אל מטוואה הם אוניברסליים מטבעם.
דמויות
על אף התבססות הקומיקס על התרבות והדת האסלאמית, מרבית הדמויות חילוניות, מודרניות, רוחניות ונעות בין מזרח למערב, יש ביניהם גברים ונשים והם באים מ-99 ארצות שונות. הדמויות לא מתוארות בתפילות או בקריאת קוראן, וזאת כדי שהתוכן יופנה לא רק למוסלמים אלא לכל בני הדתות בעולם. הגיבורים אינם לובשים תחפושות, ובניגוד לעמיתיהם האמריקנים - אין להם זהויות סודיות. הם בני אדם רגילים שפיתחו יכולות על-אנושיות לאחר שבאו במגע עם אבני חן מיסטיות. עם זאת, כחלק מהתבססות הסדרה על התרבות והדת האסלאמית, מוקפדת שמירה על ערכי הצניעות והתנהלות בהתאם לקוד האתי של דת האסלאם. בין הדמויות הבולטות בסדרה ניתן לציין את:
ביקורת על הסדרה
עם הגעת הראשון בספרי הסדרה למדפי הספרים בשנת 2006 הוא זכה לביקורות צוננות מהכיוון הדתי. הביקורות מהכיוון הדתי כוונו לאיפור והלבוש הצמוד של הנשים ועל כך שהוא מעודד הסתמכות על בני אדם במקום על אללה וזאת בניגוד לרוח האסלאם. כמו כן, הביקורת לא נחסכה גם על ידי גורמים מהמערב: קבוצה בשם "Family Security Matters" מוושינגטון ארצות הברית, כינתה את הקומיקס כיישום מודרני ומחוכם של התעמולה האסלאמית. עם זאת, קיימת גם ביקורת חיובית על הסדרה, ואפילו הנשיא האמריקני ברק אובמה נאם בשבחו והציגו ככלי לחיבור בין שתי התרבויות.
על המחבר
ד"ר נאאף אל-מוטאווה הוא פסיכולוג כוויתי בעל שני תוארי דוקטור ותואר MBA אחד מאוניברסיטת קולומביה, שעסק בעבר בכתיבת ספרי ילדים. כאשר יום אחד נשאל מתי הוא מתכוון לחזור לכתוב, הוא חשב לעצמו שאם הוא שב לאחוז בעט זה חייב להיות משהו גדול, משהו עם פוטנציאל לפחות כמו של פוקימון. צפייה בפוקימון נאסרה לזמן מה על ידי רשויות הדת בערב הסעודית בתואנה שהסדרה מעודדת ציונות, הימורים ומשתלטת על מוחותיהם של הילדים. מוטאווה חושב שחרם כזה עלול לאכזב את האל, שאחד מ-99 שמותיו מייצגת את הסבלנות (الصبور).
אל-מוטאווה שחש כי ילדים מוסלמים זקוקים לסט חדש של גיבורים שיקראו תיגר על המודלים הג'יהאדים. לפי דברים שאמר לעיתון הטיימס הלונדוני: "הגעתי למסקנה שהסיפורים ששמעתי היו מפיהם של גברים שגדלו עם האמונה שמנהיגם סדאם היה גיבור, דמות מופת - ובוקר אחד התעוררו וגילו שהם בעצם עוברים עינויים תחת ידו. החלטתי שהעולם הערבי זקוק למודל טוב יותר לחיקוי". כמו כן, אמר אל-מוטאווה לכתב סוכנות הידיעות רויטרס כי: "הוא מקווה ליצור תרבות מוסלמית פופולרית חדשה דרך הסדרה".
פרויקטים על בסיס הקומיקס
הראשון מתוך חמישה פרקי שעשועים המבוססים על ה-99 נפתח בכווית במרץ 2009. סדרה מצוירת נמצאת בתהליכי הפקה. חברת תשכיל קומיקס חתמה על חוזה של מיליונים עם חברת 'אנדמול' להפקת הסדרה.
זיו נמני
זיו נמני (נולד ב-29 באוגוסט 1979) הוא קצין בצה"ל בדרגת אלוף-משנה. שימש מפקד בית הספר להנדסה צבאית, קצין ההנדסה של פיקוד הצפון ומפקד גדוד 601.
ביוגרפיה
נמני נולד וגדל בפרדסיה. התגייס לצה"ל בשנת 1997, התנדב לסיירת יעל ולאחר מכן יצא לקורס קצינים בבה"ד 1. לאחר שסיים את תפקידו כסגן מפקד פלוגה בסיירת יעל יצא ללימודים באוניברסיטה. לאחר מכן מונה למפקד פלוגה בגדוד 603. בשנת 2005 מונה למפל”ג ביהל"ם, וכיהן בתפקיד גם במהלך מלחמת לבנון השנייה. לאחר נישואיו תכנן לצאת לחופשת ירח דבש אך נקרא להילחם במבצע עופרת יצוקה. בסיום המבצע חזר ללימודים. לאחר מכן מונה לסגן מפקד גדוד. לאחר לימודים במכללה הבין-זרועית לפיקוד ולמטה מונה לראש ענף הנדסה בבסיס צאלים. בשנת 2014 מונה למפקד גדוד 601 ושימש בתפקיד עד שנת 2016. לאחר מכן הועלה לדרגת אל"ם ומונה לקצין ההנדסה של פיקוד הצפון. במהלך תפקידו היה אחראי על ניטרול המנהרות של חזבאללה במהלך מבצע מגן צפוני. בשנת 2019 מונה למפקד בית הספר להנדסה צבאית, תפקיד בו שירת עד 24 במאי 2021.
נמני נשוי ללירוז ואב לשלושה.
חופי ירדן
חוֹפֵי יַרְדֵּן הוא אחת מארבע הטיוטות שכתבה רחל המשוררת. סגנון השיר ותוכנו תואמים את תקופת שהותה בדגניה. מלבד הנוסחה הרשמית, קיימת לשיר גם נוסחה משנית.
מבנה השיר ותכניו
השיר בנוי משלושה בתים ומחורז בחריזה חובקת.
אצל רחל, הבדידות שמאפיינת לדבריה את חופי ירדן דווקא נחשבת כברכה. הדממה משתלבת מבחינתה באור זוהר המשרה שלווה ואושר ילדותיים. רחל רואה במנוחה זו מתנה, ומאחלת לעצמה להתמיד בכך. מעבר לכך, היא אף תמהה על אחרים, אלו המתרוצצים וזקוקים למנוחה, וקוראת להם לבוא אל "סוכת השלום" שלה.
בין היתר, השיר מאופיין גם במשלב לשוני מהגדה של פסח, במילים "".
לחנים וביצועים
להקת האחים והאחיות ביצעה את שירת היצירה (בנוסחה השונה מנוסחת המקור) בלחנו של גידי קורן.
Cuts Both Ways (שיר)
Cuts Both Ways (בעברית: לכאן ולכאן) הוא שיר של הזמרת הקובנית אמריקאית גלוריה אסטפן אשר יצא כסינגל החמישי והאחרון מתוך האלבום הנושא את שמו בתאריך ה-17 במאי 1990. השיר לא זכה להצלחה בארצות הברית כאשר הגיע למקום ה-44 בלבד אך הוא הגיע למקום הראשון במצעד של מוזיקה עכשווית למבוגרים. למרות הצלחתו הפושרת עם שנים השיר נכלל בכמה אלבומי אוסף של אסטפן. בשנת 2020, נכלל באלבום האולפן ה-14 של אסטפן, Brazil305.
וידאו קליפ
בקליפ לשיר נראית אסטפן שוהה בבית חוף לבדה בסצנות שונות כמו בסצנה בה היא מביטה מחלון גדול אל הים או יושבת ליד שולחן. בנוסף גם נראים סצנות בהם אסטפן לא מופיעה כמו סצנה של מים גולשים או של גיטרה מתפרצת.
ספורצה
ספורצה (Sforza) הוא שם משפחה שמקורו באיטלקית ומשמעותו כוח.
Expectations (אלבום של היילי קיוקו)
ביקורת
האלבום ספג, בדרך כלל, ביקורות חיוביות מצד מבקרי המוזיקה. לורה סנייפס, מפיצ'פורק, נתנה לאלבום דירוג 6 מתוך 10, באומרה כי האלבום "נסחר בספציפיות ולא בצורך גנרי, המייצג חוויה שלעיתים רחוקות מוצאת פורקן בפופ". עם זאת, היא גם מתחה ביקורת על כתיבת השירים באלבום, וקבעה כי "חסרה סוג כזה של עקביות בכתיבת השירים". סנייפס מסכמת את הביקורת שלה בכתיבה, "[אלבום] הבכורה של קיוקו לא תעבור את הציפיות של אף אחד, אבל היא מכילה מספיק תככים ואינדיבידואליות כדי לאפשר להוצאה שנייה." ניל זי. יאנג, מ-AllMusic, כתב כי: "לפעמים, Expectations יכול להיות כללי, כמו ב-'Sleepover' ו-'He'll Never Love You', ... עם זאת, למרות הטבילה המזדמנת הזו לטריטוריית פופ בלתי ניתנת להבחנה, אלבום הבכורה של קיוקו מרמזת על פוטנציאל לא מנוצל מקול רענן עם פרספקטיבה ניתנת לזיהוי." אמילי מקאי, מהגרדיאן, דירגה את האלבום בארבעה מתוך חמישה כוכבים, באומרה כי האלבום הוא "מרענן בצורה נוצצת" והרגישה שהיכולת של האלבום "[להישאר] נאמן לאינסטינקט האידיוסינקרטי גרמה ל-Expectations להיות יותר אוניברסלי מאשר אלבום בכורה גנרי ובטוח".
לורן מולינו, מ-The 405, דירגה את האלבום ב-8 מתוך 10, ושיבחה את הנושאים הלהט"בים של האלבום. היא ציינה את קיוקו כ-"קווירית הראשונה ללא בושה שמנרמלת את זה במיינסטרים ברמה כה שקופה וגלויה; דרך המילים שלה והסרטונים שלה". מולינו גם החמיאה להפקת האלבום. סידני גור, מ-MTV, תיאר את האלבום כ-"מגוון שלם של חוויות חיים המכוסות בתוך 13 השירים הללו, המסמן את הפרק הראשון של סיפור מתמשך שהיילי סוף סוף מרגישה בנוח לחלוק עם העולם". גלן גמבואה, מ-Newsday.com, שיבח את האלבום, וכתב ש-"עבור קיוקו, "Expectations" לא יכול להיות גבוה יותר, אבל המוזיקה כל כך טובה שנראה שהיא עומדת להתעלות אפילו על הנעלים ביותר".
בפה גרילו
ג'וזפה פיירו "בפה" גרילו (באיטלקית: Giuseppe Piero "Beppe" Grillo; נולד ב-21 ביולי 1948 בג'נובה, איטליה) הוא פוליטיקאי, קומיקאי, שחקן ובלוגר איטלקי. מעורב בפוליטיקה האיטלקית מאז 2009, כמקימה של המפלגה הפוליטית תנועת חמשת הכוכבים, בעלת האידאולוגיה האנטי-ממסדית.
בצעירותו החל ללמוד חשבונאות, אך לא סיים את לימודיו באוניברסיטה.
גרילו תומך בדמוקרטיה ישירה. בבחירות הכלליות ב-2013 המפלגה זכתה ב-25.5% מקולות הבוחרים, אך קיבלה רק 109 נציגים מתוך 630 בפרלמנט (17.3%) בגלל שיטת הבחירות. בעקבות בחירות אלו היא הפכה לסיעה השלישית בגודלה בפרלמנט.
בשנת 2014 הכריז גרילו כי הוא מתכוון לגייס 4 מיליון חתימות כדי ליזום משאל עם על יציאתה של איטליה מהאיחוד האירופי.
בשנת 2017 סיים את דרכו כיו"ר מפלגתו, והוחלף על ידי לואיג'י די מאיו. עם זאת, גרילו המשיך להיות חבר המפלגה.
ב-1980 נמצא גרילו אשם בתאונת דרכים בה מצאו את מותם שלושה נוסעים. ישנה ביקורת על גרילו בגלל סגנון חייו. בבעלותו יאכטה ומכונית ספורט פרארי. יריביו הפוליטיים מאשימים אותו בדמגוגיה ובפופוליזם.
בעברו השתתף גרילו בשלושה סרטים. בשנת 2008 הפיק עליו ערוץ אל-ג'זירה באנגלית סרט דוקומנטרי.
שביתה (סדרת טלוויזיה)
שביתה היא מיני סדרת דרמה ישראלית בת 5 פרקים, ששודרה בחברת yes. הסדרה עלתה לשידור ב-17 ביולי 2012.
לסדרה יש סדרת המשך, "שביתה - היום שאחרי", אשר מציגה את חייהם של השובתים לאחר סיום השביתה.